**Toronto** er den mest folkerike byen i Canada og provinshovedstad i provinsen Ontario. Den er ligger i det sørlige Ontario på nordvestbredden av Ontariosjøen. Torontos historie begynte på slutten av 1700-tallet da den britiske kronen kjøpte land fra den indianske urbefolkningsgruppen mississaugaer. Bosetningen som ble etablert her fikk navnet York, som guvernørløytnant John Graves Simcoe utnevnte som hovedstad for provinsen Upper Canada. Byen ble herjet i slaget ved York i april 1813 mellom britiske og amerikanske styrker i 1812-krigen. I 1834 ble York en by og omdøpt til Toronto. Den ble ødelagt i to store branner i 1849 og 1904. Siden 1954 har byen tidvis gått utover sine grenser gjennom sammenslåing med omliggende kommuner, sist skjedde det i 1998.

I henhold til folketelling av 2011 var det 2,6 millioner innbyggere i byen, noe som gjør den til den femte største byen etter folketallet i Nord-Amerika. Imidlertid har de kommunale myndighetene utgitt en ny befolkningsberegning for 2012 som oppgir 2 791 140 innbyggere, noe som har fått media til å hevde at Toronto er den fjerde største byen i Nord-Amerika etter folketallet, og den mest folkerike byen ved De store sjøer, og passert Chicago. Folketellingen for storbyområdet (CMA) hadde en befolkning på 5 583 064, mens det større området Toronto (GTA) hadde en befolkning på 6 054 191 i 2011. Toronto er hjertet i det større området Toronto, og i den tett befolkede regionen i sørlige Ontario kjent som «den gylne hestesko». Dens kosmopolitiske og kulturelt mangfoldige befolkning reflekterer dens rolle som et viktig mål for innvandring til Canada. Toronto er en av de mest kulturelt mangfoldige byer i verden ved at rundt 49 prosent er født utenfor Canada.

Toronto
Som Canadas kommersielle hovedstad ligger børsen her, Toronto Stock Exchange, foruten også de fem største bankene i landet. De førende økonomiske sektorer i byen er blant annet finans, forretningstjenester, telekommunikasjoner, romfartsindustri, transport, media, kunst og kunsthåndverk, reklame og publisering, programvareproduksjon, medisinsk forskning, utdannelse, turisme og ingeniørkunst. Toronto er betraktet som en fremste («alfa») verdensby i Globalization and World Cities Research Network, og er plassert blant de globale ledere i indeks for globale finanssentre. Byen er også jevnlig rangert som en av verdens med beboelig byer i henhold til Economist Intelligence Unit og Mercer Quality of Living Survey. Den lave andelen med kriminalitet har ført til at Toronto har fått et omdømme for å være den tryggeste av de store byene i Nord-Amerika.

Byens økonomiske vekst ble styrket av ferdigstillelsen av St. Lawrence kanalen i 1959, kanalen gjorde det mulig for større skip å ta seg inn til De store sjøer. Deler av Torontos vekst er blitt akkreditert Parti Québécois (PQ) maktovertagelse i provinsen Quebec og provinshovedstaden Montréal i 1976. PQ innførte mange lover som favoriserte fransk over engelsk. Dette ble en stor byrde for mange engelsktalende montrealere, mange av disse flyttet til det mer engelskvennlige Toronto.

Et av verdens høyeste frittstående bygg CN Tower, et 554 meter høyt radio og TV-tårn, er et av de mest berømte landemerkene i Toronto.

Byens hovedflyplass, Toronto Pearson internasjonale lufthavn, ligger i Mississauga rett utenfor Torontos bygrenser i vest, og er en av verdens travleste flyplasser (25 til 40 millioner passasjerer per år).

Little Norway, Lille Norge, var en norsk flyskole og treningsleir som ble opprettet i Toronto under den andre verdenskrig.

Navnet Toronto kommer fra det irokesiske ordet *«tkaronto»*, som betyr «der det står trær i vannet».

Sport
-----

* NHL-laget Toronto Maple Leafs
* MLB-laget Toronto Blue Jays
* NBA-laget Toronto Raptors
* CFL-laget Toronto Argonauts
* NLL-laget Toronto Rock Lacrosse
* MLS-laget Toronto FC

Referanser
----------

1. ↑  Moloney, Paul (5. mars 2013): «Toronto’s population overtakes Chicago» *Toronto Star*, Thestar.com.
2. ↑  Peat, Don (5. mars 2013): «Toronto now fourth largest city in North America», Toronto & GTA. *Toronto Sun*.
3. ↑  «(Code 535) Census Profile». 2011 census. Statistics Canada. 2012.
4. 1 2  Flew, Janine; Humphries, Lynn; Press, Limelight; McPhee, Margaret (2004): *The Children's Visual World Atlas*. Sydney, Australia: Fog City Press. ISBN 1-74089-317-4. s. 76
5. 1 2  Citizenship and Immigration Canada (September 2006). «Canada-Ontario-Toronto Memorandum of Understanding on Immigration and Settlement» (elektronisk versjon). Arkivert fra originalen den 25. august 2008.
6. ↑  «City of Toronto, Ontario»
7. ↑  Gainer, Alex & Esmail, Nadeem: Corporate headquarters in Canada Arkivert 26. november 2013 hos Wayback Machine. (PDF)
8. ↑  City of Toronto (2007); «Toronto economic overview», og «Key industry clusters»
9. ↑  «What makes a global city» Arkivert 7. februar 2013 hos Wayback Machine. (2007)
10. ↑  Citymayors.com, *Toronto Star* (2004).
11. ↑  «Vancouver is 'best city to live'». CNN. 5. oktober 2005.
12. ↑  Mercer Human Resource Consulting (2006): «Mercer 2006 Quality of Living Survey» Arkivert 25. juni 2008 hos Wayback Machine. (PDF).
13. ↑  TPS Crime Statistics; Crime rates in Toronto, Canada
14. ↑  «ASQ Participants». *www.aci.aero*. Besøkt 8. november 2016.
15. ↑  «What Does Toronto Mean - Aboriginal History Month - Events | City of Toronto» **(engelsk)**. Arkivert fra originalen 8. november 2016. Besøkt 8. november 2016.

Eksterne lenker
---------------

* (en) Offisielt nettsted Rediger på Wikidata

* (en) Toronto – kategori av bilder, video eller lyd på Commons Rediger på Wikidata

* (en) Toronto – galleri av bilder, video eller lyd på Commons Rediger på Wikidata
* (en)  Toronto hos Wikivoyage

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** NDL **·** NKC **·** GeoNames **·** BBC Things **·** MusicBrainz
 |